PARLAMENTUL ROMÂNIEI

CAMERA DEPUTAŢILOR

	           COMISIA JURIDICĂ,

DE DISCIPLINĂ ŞI IMUNITĂŢI
	
	  Bucureşti, 9.09.2004

   Nr. P.L.X-401


R A P O R T

asupra cererii de reexaminare formulată de Preşedintele României la proiectul de Lege pentru aprobarea Ordonanţei de urgenţă a Guvernului nr.24/2004 privind creşterea transparenţei în exercitarea demnităţilor publice şi a funcţiilor publice, precum şi intensificarea măsurilor de prevenire şi combatere a corupţiei 

În conformitate cu prevederile art 125 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată  spre reexaminare, cu proiectul de Lege pentru aprobarea Ordonanţei de urgenţă a Guvernului nr.24/2004 privind creşterea transparenţei în exercitarea demnităţilor publice şi a funcţiilor publice, precum şi intensificarea măsurilor de prevenire şi combatere a corupţiei, trimis cu adresa nr.P.L.X-401 din 6 septembrie 2004, înregistrat sub nr.31/778 din 7 septembrie 2004, urmare a solicitării Preşedintelui României.

Acest proiect de lege, adoptat de Camera Deputaţilor şi Senat,cu respectarea prevederilor art. 75 şi ale art. 76 alin. (1) din Constituţia României, republicată, a  fost transmis spre promulgare Preşedintelui României la 1 iulie 2004.

In conformitate cu dispoziţiile art. 77 alin. (2) din Constituţie, Preşedintele României a formulat o cerere de reexaminare referitoare la dispoziţiile pct. 7 din Legea pentru aprobarea Ordonanţei de urgenţă a Guvernului nr.24/2004 privind creşterea transparenţei în exercitarea demnităţilor publice şi a funcţiilor publice, precum şi intensificarea măsurilor de prevenire şi combatere a corupţiei, considerând că reducerea valorii de multiplicare care se ia în calcul pentru stabilirea salariului poliţiştilor detaşaţi la Parchetul Naţional Anticorupţie, de la 11, cât prevedea ordonanţa, la 6, este o măsură ce ar putea  afecta negativ funcţionarea acestei instituţii .


  
 Potrivit  dispoziţiilor art. 75 din Constituţie şi ale art. 86 alin.3, pct.2 din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege, cu excepţia prevederilor cuprinse în Titlul II care vizează modificarea şi completarea Ordonanţei de urgenţă a Guvernului nr.43/2002 privind Parchetul Naţional Anticorupţie, pentru care competenţa decizională revine Senatului,  potrivit prevederilor art. 38 2 pct.2, lit.e) din Regulamentul Senatului.
Potrivit prevederilor art. 60  şi 125 din Regulamentul Camerei Deputaţilor, Comisia a reluat dezbaterile asupra proiectul de lege în raport de solicitarea din cererea de reexaminare, în şedinţa din 9 septembrie 2004. 

La dezbateri a participat în calitate de invitat, din partea Ministerului Justiţiei, doamna Rodica Constantinovici - secretar de stat şi doamna Nicoleta Iliescu – consilier, iar din partea Parchetului Naţional Anticorupţie, domnul Dumitru Ion – consilier.
In  urma dezbaterilor şi a punctelor de vedere exprimate de către membrii comisiei şi de către invitaţi, s-a  hotărât, cu unanimitate de voturi, să supună plenului Camerei Deputaţilor, spre dezbatere şi adoptare  proiectul de lege cu  amendamente admise, astfel cum rezultă din Anexa la prezentul raport.

Din numărul total de 21 de membri ai comisiei, au fost prezenţi la dezbateri 20 deputaţi. 

În raport de obiectul şi conţinutul său, ce vizează modificarea unor legi organice, proiectul de lege face parte din categoria legilor organice.

                            PREŞEDINTE, 


                                    SECRETAR,

                      Prof. univ.dr. Ion NEAGU                                               Florin IORDACHE 

Consilier i
Diaconu Dumitra

Dr.Corneliu Manda

ANEXA 
AMENDAMENTE ADMISE:

	Nr.

crt.
	Textul iniţial din proiectul de lege transmis la promulgare

	Text adoptat de comisie


	Motivare
	Cameră Decizională

	1.
	     3. La Titlul II, articolul IV, după pct.6 se introduc două puncte noi, pct.61 şi 62, cu următorul cuprins:

      „61. La articolul 8, alineatele (1) şi (2)  vor  avea  următorul cuprins:

     (1) Procurorul  general al Parchetului Naţional Anticorupţie  şi adjuncţii acestuia sunt numiţi de către Preşedintele României la propunerea Consiliului Superior al Magistraturii, cu recomandarea ministrului justiţiei, dintre procurorii care au o vechime minimă de 18 ani în funcţia de magistrat, pe o perioadă de 5 ani, fără posibilitatea reinvestirii.

     (2) Procurorii Parchetului Naţional  Anticorupţie sunt numiţi pe baza raportului consultativ al Colegiului de conducere.

     62. La articolul 9, alineatul (2) va avea următorul cuprins:

. . . . . . . . . . . . . . . . . . . . . . . . . . . . ” 


	     3. La Titlul II, articolul IV, după  punctul 6 se introduc trei puncte noi, pct.61 şi 62 şi 63 cu următorul cuprins:

     „61. Articolul 8 va avea  următorul cuprins:
     (1) Procurorul  general al Parchetului Naţional Anticorupţie  şi adjuncţii acestuia sunt numiţi de către Preşedintele României la propunerea Consiliului Superior al Magistraturii, cu recomandarea ministrului justiţiei, dintre procurorii care au o vechime minimă de 18 ani în funcţia de magistrat, pe o perioadă de 5 ani, fără posibilitatea reinvestirii.

     (2) Procurorii Parchetului Naţional  Anticorupţie sunt numiţi pe baza raportului consultativ al Colegiului de conducere.

     62. La articolul 9, alineatul (2) va avea următorul cuprins:

. . . . . . . . . . . . . . . . . . . . . . . . . . . . . . .” 
      63. Alineatul 9 al articolului 10 se abrogă. 

     Autor: deputat Ion Neagu.

	      Se introduce un al treilea punct, pct.63, care se referă la alin. (9) al art.10.
     Prin reformularea art.8, acesta cuprinde numai două alineate în loc de 3 cât avea iniţial.
     La pct.62 textul rămâne nemodificat.

       Pentru corelare cu modificările aduse la pct.61, întrucât trimiterea la prevederile alin.(3) al art.8 din O.U.G. nr.43/2002 nu se mai justifică, având în vedere că, potrivit modificărilor adus, în prezent art.8 are numai două alineate.
	Senat

	2.
	      7. La Titlul II , articolul IV, punctul 15, alineatele (2), (3), (4) şi (6) ale articolului 28 vor avea următorul cuprins:
     „(2) Specialiştii din Parchetul Naţional Anticorupţie beneficiază de drepturile prevăzute în Ordonanţa de urgenţă a Guvernului nr.192/2002 privind reglementarea drepturilor de natură salariată a funcţionarilor publici, cu modificările şi completările ulterioare, precum şi în prezenta ordonanţă de urgenţă. Salariul de bază al specialiştilor se stabileşte potrivit anexei nr.1 cap.A nr.crt.29 din Ordonanţa de urgenţă a Guvernului nr.177/2002.
     (3) Ofiţerii de poliţie judiciară din Parchetul Naţional Anticorupţie beneficiază de drepturile prevăzute în anexa nr.4 la Ordonanţa Guvernului nr.38/2003 privind salarizarea şi alte drepturi ale poliţiştilor, aprobată cu modificări şi completări prin Legea nr.353/2003, cu modificările şi completările ulterioare, precum şi prezenta ordonanţă de urgenţă. Salariul pentru funcţia îndeplinită se stabileşte potrivit anexei nr.1 cap.A, nr. crt.31 din Ordonanţa de urgenţă a Guvernului nr.177/2002.
     (4) Personalul prevăzut la alin.(1), judecătorii care  compun completele specializate în infracţiunile de corupţie, potrivit art.29 din Legea nr.78/2000, cu modificările ulterioare, precum şi procurorul general al Parchetului de pe lângă Înalta Curte de Casaţie şi Justiţie beneficiază de un spor de 40% la indemnizaţia de încadrare brută lunară, iar personalul prevăzut la alin.(2) şi (3) beneficiază de un spor de 30% pentru activitatea specializată de combatere a infracţiunilor de corupţie.
. . . . . . . . . . . . . . . . . . . . . . . . . . . . . 
     (6) Indemnizaţiile de încadrare brute lunare sau salariile de bază brute, precum şi alte drepturi ale personalului prevăzut la alin.(1) – (3) şi (5) se stabilesc, potrivit legii, de procurorul  general al Parchetului Naţional Anticorupţie.

     
	      7.  – Se elimină.
     Autor: Comisia juridică.


	       Prin eliminarea pct.7, urmare a solicitării Preşedintelui României prin cererea de reexaminare transmisă Camerei Deputaţilor, se menţin dispoziţiile articolului 28, cu privire la salarizarea personalului din Parchetul Naţional Anticorupţie astfel cum au fost modificate prin O.U.G. nr.24/2004.
	 Senat

